recursal/SuperWikiNEXT-32B huggingface dataset:
**எக்சுக்கதிர் உமிழ்வு கதிர்நிரல் பதிப்பி** (X - ray emission spectroscopy) என்பது எக்சுக்கதிர் கதிர்நிரல் பதிப்பியின் ஒரு வடிவமாகும் , இதில் எக்சுக்கதிரின் கதிர்நிரல் வரிகள் , எக்சுக்கதிர் வரி ஆற்றல், அதன் கிளை விகிதங்களின் மீது வேதியியல் சூழலின் தாக்கத்தை பகுப்பாய்வு செய்யபோதுமான சிறப்பு பிரிதிறனுடன் அளக்கப்படுகின்றன. இது மின்னன்களை அவற்றின் கூட்டிலிருந்து வெளியேறும் படி கிளரச் செய்து, மீளிணையும் மின்னன்களில் இருந்து உமிழப்படும் ஒளியன்களைக் கணித்து செய்யப்படுகிறது. 

 படம்.1: கே-பீட்டா முதன்மை வரியும் வி 2 சியும்
பல வகையான XES அமைப்புகள் உள்ளன. அவற்றில் ஒருவகை, ஒத்ததிர்வு அல்லாத XES (XES) எனப்படும், இவ்வகையில் {\displaystyle K\_{\beta }}- அளவீடுகளும் இணைதிறம் முதல் அகடு வரையிலான (VtC/V2C) - அளவீடுகளும் மேலும் ({\displaystyle K\_{\alpha }})- அளவீடுகளும் அடங்கும்; மற்றொரு வகை, ஒத்ததிர்வு XES (RXES அல்லது RIXS) எனப்படும்;, இதில் XXAS+XES 2d-அளவீடு, உயர் பிரிதிறன் XAS, 2p3d RIXS, இணைந்த மொசாபவுர் XES- அள்விடுகள் ஆகியவை அடங்கும். கூடுதலாக, *மென் எக்சுக்கதிர் உமிழ்வு கதிர்நிரல் பதிப்பி* (SXES) பொருட்களின் மின்னன் அமைப்பைத்தீர்மானிக்க பயன்படுத்தப்படுகிறது.

வரலாறு
------

முதல் XES சோதனைகள் 1924 இல் இலிந்து, இலந்துகிசுட்டு ஆகியோரால் வெளியிடப்பட்டன

படம்.2: ஆற்றல் நிலை வரைபடம் கே-வரிகள்

மேலும் காண்க
------------

* எக்ஸ்ரே உறிஞ்சுதல் கதிர்நிரல் பதிப்பி

மேற்கோள்கள்
-----------

1. ↑  S. DeBeer: *Advanced X-Ray Spectroscopy* (PDF) Juni 2016, last checked 26.02.2020
2. ↑  O.Lundquist: *About the {\displaystyle K\_{\beta }}-line spectra in X-Ray Emission Spectroscopy of sulfur and potassium* (PDF) 1925, last checked 26.02.2020

வெளி இணைப்புகள்
---------------

* மென்மையான எக்ஸ்ரே உமிழ்வு ஸ்பெக்ட்ரோஸ்கோபி - விளக்கம் at beamteam.usask.ca
**பன்னாட்டுப் பெண் குழந்தைகள் நாள்** (*International Day of the Girl Child*, *Day of the Girl*, *International Day of the Girl*) என்பது ஐக்கிய நாடுகள் சபை அறிவித்த ஒரு பன்னாட்டு நினைவு நாள் ஆகும். பெண் குழந்தைகளுக்கான உரிமைகளையும் சுதந்திரத்தையும் பாதுகாக்கப்பட வேண்டிய அவசியத்தை உணர்த்த அக்டோபர் 11 ஆம் நாளை பன்னாட்டு பெண் குழந்தைகள் தினமாக ஐநா 2011 ஆம் ஆண்டில் அறிவித்தது. இந்த நாள் கனடாவினால் தீர்மானிக்கப்பட்டு பிற நாடுகளால் முன்மொழியப்பட்டு உலகமே ஏற்றுக்கொண்டது. இந்நாளில் உலகமெங்கும் பெண் குழந்தைகள் பாதுகாப்பு குறித்தான விழிப்புணர்வு பரப்புரைகள் மேற்கொள்ளப்படுகிறது.

பாலின சமத்துவம், சகல துறைகளிலும் சமத்துவமான வாய்ப்பு, கல்வி உரிமை, பாதுகாப்பு, அங்கீகாரம், வளர்ச்சியை அதிகரித்தல், வன்முறைகளை களைதல் போன்றனவற்றிற்கு சமூகம் ஒத்துழைப்புக் கொடுத்து இந்தப்பெண் குழந்தைகள் நினைத்ததை சாதிக்க உறுதுணையாக நின்று, இவர்கள் பின்னாளில் சாதனைப்பெண்களாக மிளிர வைக்கும் அவசியத்தை நினைவுகூரும் நாள்.

பெண் குழந்தைகள் பிறப்பு என்பது பெற்றோருக்கு ஏற்படும் பொருளாதார சுமை என்கின்ற கருத்தியலை மாற்றியமைக்கவும் இவ்வுலகில் உயிர்கள் ஒவ்வொன்றும் தோன்றவும் சுதந்திரமாய் வாழவும் இயற்கையான உரிமைகள் உள்ளன் என்பதை உணர்த்தவும் இந்நாளில் பல நடவடிக்கைகளை தன்னார்வ அமைப்புகள் மக்கள் நல அரசகள் உலகம் முழுவதும் முன்னெடுக்கப்படுகிறது.

இவற்றையும் பார்க்க
------------------

* சிறுவர் திருமணம்
* இளம் பெண்
* பாலினச் சமனிலை
* அனைத்துலக பெண்கள் நாள்

மேற்கோள்கள்
-----------

1. ↑  "As Malala Recovers, U.N. Marks International Day of the Girl Child". *Los Angeles Times*. 11-10-2012. .
2. ↑  Hendricks, Sarah; Bachan, Keshet (2015). "Because I Am a Girl: The Emergence of Girls in Development". in Baksh, Rawwida. *The Oxford Handbook of Transnational Feminist Movements*. Oxford University Press. பக். 895. பன்னாட்டுத் தரப்புத்தக எண்:9780199943494. .

* UN (2015). "International Day of the Girl Child October 11". Department of Public Information, UN. 25 ஆகத்து 2016 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***பன்னாட்டு பெண் குழந்தைகள் தினம்***   
என்பதின் ஊடகங்கள் உள்ளன. 

* Care International Day of the Girl information
* Plan International Day of the Girl information
* Day of the Girl பரணிடப்பட்டது 2016-10-17 at the வந்தவழி இயந்திரம் Day of the Girl US website
* National Daughters Day Countdown Online பரணிடப்பட்டது 2017-10-08 at the வந்தவழி இயந்திரம்
**இஸ்லாம்பூர்** (Islampur) இந்தியாவின் மேற்கு வங்காளம் மாநிலத்தின் உத்தர தினஜ்பூர் மாவட்டத்திலுள்ள ஒரு நகராட்சி ஆகும்.. இது மாவட்டத் தலைநகராகவும் *உத்தர தினஜ்பூர் மாவட்டத்தின்* உபபிரிவாகவும் (subdivision) உள்ளது.

அமைவிடம்
--------

*இஸ்லாம்பூரின்* அமைவிடம் 26°16′N 88°12′E﻿ / ﻿26.27°N 88.20°E﻿ / 26.27; 88.20 ஆகும். இது கடல் மட்டத்திலிருந்து 53 மீட்டர்கள் உயரத்தில் அமைந்துள்ளது. இந்நகரின் வெப்பநிலை 12°செ முதல் 38°செ வரை ஆகும்.

மக்கட்தொகை
----------

2011 ஆம் ஆண்டின் மக்கட்தொகைக் கணக்கெடுப்பின் படி இந்நகரின் மக்கட்தொகை 52,766 ஆகும். இதில் ஆண்கள் 54% பேரும் பெண்கள் 46% பேரும் ஆகும். இந்நகர மக்களின் கல்வியறிவு 63% ஆகும். 15% பேர் 6 வயதிற்கும் குறைவானவர்கள் ஆவார்.

மேற்கோள்கள்
-----------

1. ↑  "Uttar Dinajpur Rail Network Map". Maps of India. 2008-02-02 அன்று பார்க்கப்பட்டது.
2. 1 2 3 4 5  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**சி. நயினார் குலசேகரன்** ( - 30 ஜூலை 2017) தமிழ்நாட்டில் தூத்துக்குடி மாவட்டம், நட்டாத்தி கிராமத்தைச் சேர்ந்த சமூகச் செயற்பாட்டாளராவார். தாமிரபரணி ஆற்றைக் காக்க பல்வேறு போராட்டங்களைத் முன்னெடுத்தவர்.

சிறுவயதிலிருந்தே விவசாயிகளுக்கு ஆதரவாகப் பல போராட்டங்களை நடத்தினார். காங்கிரஸ் கட்சியின் மாவட்டச் செயலாளராகவும் இருந்தார். தாமிரபரணி ஆற்றை பாதுகாக்க "தாமிரபரணி நதிநீர் பேரவை" என்ற அமைப்பை நிறுவினார். தாமிரபரணியிலிருந்து தொழிற்சாலைகளுக்குத் தண்ணீர் எடுக்கத் தடை, மணல் அள்ள எதிர்ப்பு, தாமிரபரணி மாசைக் குறைக்க நடவடிக்கை, ஸ்ரீவைகுண்டம் அணை தூர்வாரக் கோரிக்கை எனப் பல போராட்டங்களை நடத்தியவர். நீதிமன்றத்தில் வழக்கு தொடுத்து 5 ஆண்டுகள் தாமிரபரணியிலிருந்து மணல் அள்ள தடையாணை பெற்றுத் தந்தவர்களுள் ஒருவராவார். விவசாயப் பிரச்னைகளுக்காகப் போராட்டம் நடத்தி 10 முறை கைதாகி, சிறைக்குச் சென்று வந்தவர். 94 வயதில் உடல் நலக்குறைவால் 2017 ஜூலை 30-ல் காலமானார்.

மேற்கோள்கள்
-----------

1. 1 2  "நயினார் குலசேகரன் காலமானார்". தினமலர். 31 ஜூலை 2017 அன்று பார்க்கப்பட்டது.
2. ↑  "தூத்துக்குடி குடிநீர் திட்டத்தால் தாமிரபணி விவசாயம் அழியும் அபாயம்...!". ஒன் இந்தியா. 31 ஜூலை 2017 அன்று பார்க்கப்பட்டது.
3. ↑  "தாமிரபரணியை காக்க போராடிய நயினார் குலசேகரன் காலமானார்﻿". தி இந்து(தமிழ்). 31 ஜூலை 2017 அன்று பார்க்கப்பட்டது.
4. ↑  "தாமிரபரணி ஆற்றுப் போராளி நயினார் குலசேகரன் காலமானார்". விகடன். 31 ஜூலை 2017 அன்று பார்க்கப்பட்டது.
**எஸ். சிவராஜ்** (*S. Sivaraj*) ஓர் இந்திய அரசியல்வாதியும் தமிழ்நாட்டின் முன்னாள் சட்ட மன்ற உறுப்பினரும் ஆவார்.  இந்திய தேசிய காங்கிரசு கட்சி சார்பில் 1984, 2006-ஆம் ஆண்டுகளில் நடைபெற்ற தமிழ்நாடு சட்டமன்றதேர்தலில் இரிசிவந்தியம் சட்டமன்றத் தொகுதியிலிருந்து தேர்ந்தெடுக்கப்பட்டார். 1996 மற்றும் 2001 ஆம் ஆண்டுகளில் தமிழ் மாநில காங்கிரசு ( மூப்பனார்) அணி வேட்பாளராக இருந்தார்.

பிறப்பு
-------

கள்ளக்குறிச்சி மாவட்டம், திருக்கோவிலூர் நகரத்தைச் சேர்ந்த சமீன்தார் எம். சுப்பிரமணிய முதலியாருக்கு மகனாக பிப்ரவரி 16, 1955 ஆம் ஆண்டில் செங்குந்தர் கைக்கோள முதலியார் மரபில் பிறந்தார்.

மேற்கோள்கள்
-----------

1. ↑  1984 Tamil Nadu Election Results, Election Commission of India
2. ↑  2006 Tamil Nadu Election Results, Election Commission of India
3. ↑  "Statistical Report on General Election 1996 to the Legislative Assembly of Tamil Nadu" (PDF). Election Commission of India. p. 6. 2017-05-06 அன்று பார்க்கப்பட்டது.
4. ↑  2001 Tamil Nadu Election Results, Election Commission of India
5. ↑  "களம் காணும் வேட்பாளர்கள்". தினமணி. 2012.
கணிதத்தில் ஏபெல் பல்லுறுப்புக்கோவைகள் தொடர்வரிசை பல்லுறுப்புக்கோவைகளை உருவாக்குகின்றன. அதன் n-வது உறுப்பு பின்வருமாறு அமையும்.

{\displaystyle }
இவ்வரிசைக்கு  நீல்ஸ் ஹென்ரிக் ஏபெல் (1802-1829),என்ற  நார்வேஜியன் கணித வல்லுநரின்  பெயரால் பெயரிடப்பட்டது

இந்த பல்லுறுப்புக்கோவை தொடர்வரிசை  ஈருறுப்பு வகை ஆகும். மாறாக,ஈருறுப்பு வகையில் உள்ள ஒவ்வொரு பல்லுறுப்புக்கோவைகளும் உம்ப்ரல் நுண்கணிதத்தில் உள்ள ஏபெல் தொடர்வரிசை  இல் இருந்து பெறலாம்.

உதாரணங்கள்
----------

 a=1,எனில் பல்லுறுப்புக்கோவைகள் பின்வருமாறு இருக்கும் (OEIS-இல் வரிசை A137452)

{\displaystyle }
{\displaystyle }
{\displaystyle }
{\displaystyle }
{\displaystyle }
 a=2, எனில் பல்லுறுப்புக்கோவைகள் பின்வருமாறு இருக்கும் 

{\displaystyle p\_{0}(x)=1;}
{\displaystyle p\_{1}(x)=x;}
{\displaystyle p\_{2}(x)=-4x+x^{2};}
{\displaystyle p\_{3}(x)=36x-12x^{2}+x^{3};}
{\displaystyle p\_{4}(x)=-512x+192x^{2}-24x^{3}+x^{4};}
{\displaystyle p\_{5}(x)=10000x-4000x^{2}+600x^{3}-40x^{4}+x^{5};}
{\displaystyle p\_{6}(x)=-248832x+103680x^{2}-17280x^{3}+1440x^{4}-60x^{5}+x^{6};}

குறிப்புகள்
-----------

* Gian-Carlo Rota; Shen, Jianhong; Taylor, Brian D. (1997). "All Polynomials of Binomial Type Are Represented by Abel Polynomials". *Annali della Scuola Normale Superiore di Pisa - Classe di Scienze Sér. 4* **25** (3–4): 731–738. .

Cite journalLast nameRotaFirst nameGian-CarloLast name 2ShenFirst name 2JianhongLast name 3TaylorFirst name 3Brian D.Year of publication1997TitleAll Polynomials of Binomial Type Are Represented by Abel PolynomialsURLJournalAnnali della Scuola Normale Superiore di Pisa - Classe di Scienze Sér. 4Volume25Issue3–4Pages731–738MR1655539Zbl1003.05011Cite journalLast nameRotaFirst nameGian-CarloLast name 2ShenFirst name 2JianhongLast name 3TaylorFirst name 3Brian D.Year of publication1997TitleAll Polynomials of Binomial Type Are Represented by Abel PolynomialsURLJournalAnnali della Scuola Normale Superiore di Pisa - Classe di Scienze Sér. 4Volume25Issue3–4Pages731–738MR1655539Zbl1003.05011
**நா. செல்லப்பா** (இ. ஜூலை 2007) ஈழத்தின் சைவ அறிஞரும் எழுத்தாளருமாவார்.

வாழ்க்கைக் குறிப்பு
-------------------

நா. செல்லப்பா இலங்கையின் அரச சேவையில் சுகாதாரப் பரிசோதகராகக் கடமையாற்றிய போது, புலமைப் பரிசில் பெற்று ஜெனீவா சென்று உலக சுகாதார நிறுவனத்தில் சிறப்புப் பயிற்சி பெற்றார். பயிற்சியின் பின் இலங்கை திரும்பி சுகாதாரப் போதனாசிரியராக பணிபுரிந்தார். 1972 ஆம் ஆண்டில் அரச சேவையிலிருந்து ஓய்வு பெற்ற பின்னர், ஆன்மிக சமயப் பணிகளில் ஈடுபட்டு வந்ததுடன், பல சமய நூல்களையும் எழுதி வெளியிட்டுள்ளார்.

இவரது சமயப் பணியைப் போற்றும் வகையில் இந்து சமய அலுவல்கள் திணைக்களம் *சைவநன்மணி* என்ற பட்டத்தையும் உலக சைவப் பேரவை *கௌரவ கலாநிதி* பட்டத்தையும் அளித்து கௌரவித்திருந்தன. இவர் பல சமய சித்தாந்த நூல்களை எழுதி வெளியிட்டுள்ளார். இவற்றுள் சிவஞானபோதம், திருமந்திரம், திருக்குறள் போன்ற நூல்களை ஒப்பு நோக்கி ஆய்வு ரீதியில் எழுதியிருக்கிறார். கொழும்பில் சைவ சித்தாந்த வகுப்புகளையும் நடத்தி வந்திருக்கிறார். அகில இலங்கை இந்து மாமன்றத்துடன் நெருங்கிய தொடர்புகளைக் கொண்டிருந்தார்.

தமது கடைசிக் காலங்களில் புலம்பெயர்ந்து கனடாவில் வசித்து வந்தார்.

வெளி இணைப்புகள்
---------------

* தினக்குரல் செய்தி பரணிடப்பட்டது 2007-09-28 at the வந்தவழி இயந்திரம்
**சின்னத்தம்பி நாகராஜா** (28 பெப்ரவரி 1931 – 8 மே 2008) என்னும் முழுப் பெயர் கொண்ட **சி. நாகராஜா** ஒரு இலங்கைத் தமிழ் வழக்கறிஞர். இவர் யாழ்ப்பாண மாநகர முதல்வராகவும், யாழ் மாவட்ட அபிவிருத்திச் சபையின் துணைத் தலைவராகவும் பணியாற்றியுள்ளார்.

இளமைக்காலம்
-----------

நாகராஜா 1931ம் ஆண்டு பெப்ரவரி மாதம் 28ம் தேதி பிறந்தார். இலங்கையில் யாழ்ப்பாணம் இந்துக் கல்லூரியில் பள்ளிக் கல்வியை முடித்த பின்னர், மேற் படிப்புக்காகத் தமிழ்நாடு சென்று மதராசு கிறித்தவக் கல்லூரியில் சேர்ந்தார். அங்கே ஆங்கில இலக்கியத்தில் இளநிலை, முதுநிலைப் பட்டங்களைப் பெற்றார்.

தொழில்
------

நாகராஜா இலங்கையில் வடக்குக் கிழக்குப் பகுதிகளில் சட்டத்தரணியாகத் தொழில் புரிந்தார். யாழ்ப்பாண மாநகர சபைக்கான தேர்தலில் போட்டியிட்டு வென்ற நாகராஜா, 1966ல் மாநகர முதல்வராகத் தேர்ந்தெடுக்கப்பட்டார். 1981ல் புதிதாக உருவாக்கப்பட்ட யாழ்ப்பாண மாவட்ட அபிவிருத்திச் சபையின் துணைத் தலைவராகத் தேர்வான இவர், 1982. அப்பதவியை விட்டு விலகினார். சில காலம் அவர் வன்னிப்பகுதியில் வாழ்ந்து வந்தார்.

இறுதிக்காலம்
------------

1990களில் ஐக்கிய அமெரிக்காவில் உள்ள நியூ செர்சிக்குக் குடி பெயர்ந்த நாகராஜா, 2008ம் ஆண்டில் அங்கேயே காலமானார்.

மேற்கோள்கள்
-----------

1. 1 2 3 4  "Former Mayor of Jaffna passes away". *TamilNet*. 9 May 2008. .
2. ↑  "Past Mayors". Jaffna Municipal Council. 2013-10-18 அன்று மூலம் பரணிடப்பட்டது. 2016-09-29 அன்று பார்க்கப்பட்டது.

இவற்றையும் பார்க்கவும்
----------------------

* யாழ்ப்பாண மாநகர சபை
**நா. இராமகிருஷ்ணன்** (*N. Eramakrishnan*)(பிறப்பு: ஜூலை 30, 1949) என்பவர் இந்திய அரசியல்வாதி மற்றும் கம்பம் தொகுதியைச் சேர்ந்த தமிழக சட்டப்பேரவை உறுப்பினர் ஆவார். இவர் திராவிட முன்னேற்றக் கழகத்தினை (திமுக) பிரதிநிதித்துவப்படுத்துகிறார். இவர் இதற்கு முன்பு மறுமலர்ச்சி திராவிட முன்னேற்றக் கழகத்தில் (மதிமுக) இருந்துள்ளார்.

நா. இராமகிருஷ்ணன் ஜூலை 1949 30 அன்று கம்பத்தில் பிறந்தார். முதுகலைப் பட்டதாரியான இவருக்கு இரண்டு குழந்தைகள் உள்ளனர்.

இராமகிருஷ்ணன் முதன்முதலில் தமிழக சட்டப்பேரவைக்குக் கம்பத்திலிருந்து 1989ஆம் ஆண்டு திமுக வேட்பாளராகத் தேர்ந்தெடுக்கப்பட்டார். பின்னர் 2006ஆம் ஆண்டு மதிமுக வேட்பாளராக வெற்றிபெற்றார். திமுகவுக்குத் திரும்பி, 2009 ல் நடந்த இடைத் தேர்தலில் மீண்டும் இந்தத் தொகுதியிலிருந்து வெற்றிபெற்று சட்டமன்ற உறுப்பினரானார். இதைத் தொடர்ந்து 2011 மாநிலத் தேர்தல்களில் வெற்றி பெற்றார். ஆனால் 2016இல் அதிமுக வேட்பாளர் எஸ்.டி.கே ஜக்கையனிடம் தோல்வியுற்றார். பின்னர் அண்மையில் 2021 நடைபெற்ற மாநிலத் தேர்தலில் மீண்டும் போட்டியிட்டு வெற்றிபெற்றார்.

ஏப்ரல் 2012இல் சட்டமன்ற சபாநாயகர், து. ஜெயக்குமாரால் பத்துநாட்கள் சவை இடை நீக்கம் செய்யப்பட்ட திமுக சட்டமன்ற உறுப்பினர்கள் நால்வரில் இவரும் ஒருவர்.

மேற்கோள்கள்
-----------

1. ↑  "Thiru N. Eramakrishnan (DMK)". Tamil Nadu Legislative Assembly. 2017-05-02 அன்று பார்க்கப்பட்டது.
2. ↑  "Cumbum (Tamil Nadu) Election Results". Infobase. 2017-05-02 அன்று பார்க்கப்பட்டது.
3. ↑  "4 DMK members suspended from House". .
**புளியக்குடி கைலாசநாதசுவாமி கோயில்** தமிழ்நாட்டில் தஞ்சாவூர் மாவட்டம், புளியக்குடி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாதர், கற்பூரவள்ளி சன்னதிகளும், விநாயகர், முருகன், வள்ளி, தெய்வானை, துர்க்கை, சண்டிகேஸ்வரர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன. மாசி மாதம் சிவன்ராத்திரி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**என். கே. பத்மநாதன்** (1931 - ஜூலை 15, 2003, அளவெட்டி, யாழ்ப்பாணம்) ஏறத்தாழ ஐம்பது ஆண்டுகளாக ஈழத்தின் நாதசுர இசைச்சக்கரவர்த்தியாக கோலோச்சியவர்.

வாழ்க்கைக் குறிப்பு
-------------------

பத்மநாதனின் தந்தையார் நா. கந்தசாமி அக்காலத்தில் புகழ் பெற்ற நாதசுவரக் கலைஞர். அளவெட்டி சீனன்கலட்டி ஞானோதய வித்தியாசாலையில் கல்வி கற்ற அதே வேளையில் தனது ஏழாவது வயதிலேயே தனது தந்தையைக் குருவாக ஏற்று இசைப் பயிற்சியில் ஈடுபட்டார்.

இசைப் பயிற்சி
-------------

இவர் முதலில் இவரது தகப்பனார் தொடக்கம் அக்காலத்தில் பிரபல தவில் வித்துவானாக விளங்கிய வலங்கைமான் சண்முகசுந்தரம் பிள்ளை, முல்லைவாசல் முத்துவேற் பிள்ளை முதலானோருக்கும், ஈழத்தில் எஸ். எஸ். அப்புலிங்கம் பிள்ளை, பி. எஸ். ஆறுமுகம்பிள்ளை முதலான வித்துவான்களுக்கும் தாளக் காரனாக இருந்து தமது லயவளத்தையும் இசை அறிவையும் பெருக்கிக் கொண்டார்.

நாதசுரப் பயிற்சி
----------------

தமது தகப்பனாரிடம் 14 வயது வரை நாதஸ்வரம் பயின்ற பின்னர் நாதஸ்வர வித்துவான் பி. எஸ். ஆறுமுகம் பிள்ளையின் தமையனாரான பி. எஸ். கந்தசுவாமிப் பிள்ளையிடம் நாதஸ்வரம் பயின்றார். தொடர்ந்து தமிழகத்தைச் சேர்ந்த நாதஸ்வர மேதைகளான சீர்காழி பி. எம். திருநாவுக்கரசு பிள்ளையிடமும் திருச்சேரி கிருஷ்ணமூர்த்தி பிள்ளையிடமும் நாதஸ்வரக் கலையின் நுட்பங்களையும் நுணுக்கங்களையும் கற்றுத் தேர்ந்தார்.

நாதஸ்வர கச்சேரிகள்
------------------

இவர் தமது பதினெட்டாவது வயதில் தனது மாமனாரான அளவெட்டி கே. கணேசபிள்ளையின் குழுவில் இணைந்து கொண்டார். இக்குழுவில் கணேசபிள்ளையும் வி. தெட்சணாமூர்த்தியும் தவில் வாசித்தனர். பத்மநாதன் தனது குருவான திருநாவுக்கரசுவுடன் இணைந்து நாதசுவரம் வாசித்தார். அக்காலத்தில் பிரபல நாதஸ்வர வித்துவான் அம்பல் இராமச்சந்திரனுடன் இணைந்து நாதஸ்வரம் வாசித்தார்.

தமது இருபத்தைந்தாவது வயதில் தனியாக ஒரு குழுவை உருவாக்கிக் கொண்டார். அக்குழுவில் தெட்சணாமூர்த்தியும், பத்மநாதனின் மைத்துனரான பி. எஸ். சாரங்கபாணியும் தவில் வாசித்தார்கள். பத்மநாதனுடன் பி. எஸ். பாலகிருஷ்ணன் நாதஸ்வரம் வாசித்தார்.

பத்மநாதனுடன் சுமார் பத்து வருடங்கள் இணைந்து நாதஸ்வரம் வாசித்தவர் எம். பி. பாலகிருஷ்ணன். அதேபோன்று ஆர். கேதீஸ்வரனும் சுமார் 20 வருடங்கள் இவருடன் நாதஸ்வரம் வாசித்துள்ளார்.

நல்லூர் கந்தசுவாமி ஆலயத்தில் ஏறத்தாழ 40 வருடங்களாக ஆஸ்தான வித்துவானாக இருந்திருக்கிறார். திருவிழாக்கள் நடைபெறுகின்ற 25 நாளும் அவரது நாதஸ்வரக் கச்சேரியினைப் பார்ப்பதற்கென்று பெருங்கூட்டம் கூடும்.

விருதுகள்
---------

* 1964 இல் பன்னாலையில் நடைபெற்ற சேக்கிழார் மாநாட்டில் முன்னாள் அமைச்சரும் சைவப் பெரியாருமான சேர் கந்தையா வைத்தியநாதன் அவர்களால் நாதஸ்வரக் கலாநிதி பட்டம் சூட்டப்பட்டார்.
* 1979 இல் மதுரையில் நாதஸ்வர மேதை பொன்னுச்சாமிப் பிள்ளையின் நூற்றாண்டு விழாவில் இவரது நாதஸ்வர இசைக் கச்சேரியில் எம். பி. எம். சேதுராமனால் கௌரவிக்கப்பட்டார்.
* 1982 இல் கலாசூரி விருது இலங்கையின் அன்றைய ஜனாதிபதி ஜே. ஆர். ஜெயவர்த்தன அவர்களால் வழங்கப்பட்டது.
* 1999 இல் வட-கிழக்கு மாகாண ஆளுனரின் விருது வழங்கப்பட்டது.
* 2003 இல் இவரது மறைவின் பின்பு யாழ் பல்கலைக்கழகம் கலாநிதி பட்டம் வழங்கிக் கௌரவித்தது.
**ஆஃப்மேன்-மார்சியசு மறுசீராக்கல் வினை** (Hofmann–Martius rearrangement)  N-அல்கைலேற்ற அனிலினை அதற்குத் தொடர்புடைய ஆர்த்தோ மற்றும் / அல்லது பாரா அரைல்-அல்கைலேற்ற அனிலினாக மாற்றும் ஒரு கரிம வேதியியல் மறுசீராக்க வினையாகும். இந்த வினை நிகழ, வெப்பம், ஐதரோகுளோரிக் காடி போன்ற ஒரு அமில வினைவேகமாற்றி ஆகியவை தேவைப்படுகிறது.

The Hofmann–Martius rearrangement
வினைவேகமாற்றியானது ஒரு உலோக ஆலைடாக இருக்கும் போது இந்த வினையானது **ரெய்லி-இக்கின்பாட்டம் மறுசீராக்க வினை** (Reilly–Hickinbottom rearrangement) எனவும் அழைக்கப்படுகிறது.

இந்த வினையானது அரைல் ஈதர்களில் சிறப்பாக நிகழ்கிறது. இதற்கு கருத்துரீதியாக ஒத்த இரண்டு வினைகளாவன: ஃப்ரீஸ்  மறுசீராக்க வினை மற்றும் பிசர்-எப் மறுசீராக்க வினை ஆகியவை ஆகும். இதன் வினை வழிமுறையானது, வினைபடுபொருள், பிரீடல்-கிராப்ட்சு அல்கைலேற்ற வினையில் நேர்மின்சுமை கொண்ட மிகுதியான கரிம அல்கைல் தொகுதியானது, அனிலின் வளையத்தை தாக்குவதை மையமாகக் கொண்டதாகும்.

ஆய்வறிக்கை ஒன்றில் இந்த மறுசீராக்க வினையானது 3-N(CH3)(C6H5)-2-ஆக்சின்டோலுக்குப் பயன்படுத்தப்பட்டுள்ளது:

Hofmann–Martius rearrangement of 3-N-Aryl-2-oxindoles

மேற்கோள்கள்
-----------

1. ↑  Hofmann, A. W.; Martius, C. A. (1871). "Methylirung der Phenylgruppe im Anilin". *Berichte der deutschen chemischen Gesellschaft* **4** (2): 742. doi:10.1002/cber.18710040271.
2. ↑  Hofmann, A. W. (1872). "Umwandlung des Anilins in Toluidin". *Berichte der deutschen chemischen Gesellschaft* **5** (2): 720. doi:10.1002/cber.18720050241.
3. ↑  Reilly, J.; Hickinbottom, W. J. (1920). "XV.—Intramolecular rearrangement of the alkylarylamines: Formation of 4-amino-n-butylbenzene". *J. Chem. Soc.* **117**: 103–137. doi:10.1039/ct9201700103. .
4. ↑  Magnus, Philip; Turnbull, Rachel (2006). "Thermal and Acid-Catalyzed Hofmann–Martius Rearrangement of 3-N-Aryl-2-oxindoles into 3-(Arylamino)-2-oxindoles". *Organic Letters* **8** (16): 3497–9. doi:10.1021/ol061191z. பப்மெட்:16869644.
5. ↑  heating **1** in toluene at 80 °C gives 30% 2-o (ortho) and 37% 2-p (para)

மேலும் காண்க
------------

* பிரீடல்-கிராப்ட்சு ஆல்கைலேற்றம்
**மட்டி உழுவை** அல்லது **படங்கன்** (*Rhina ancylostoma*) என்பது ஒரு வகை திருக்கை இன மீன் ஆகும். இது ரினிடே குடும்பத்தைச் சேர்ந்தது. இதன் பரிணாம உறவுகள் குறித்த கருத்து முழுமையாக தீர்வுகாணப்படவில்லை. இருப்பினும் இது உண்மையில் உழுவை மற்றும் திருக்கை போன்றவற்றுடன் தொடர்புடையதாக இருக்கலாம் என்று கருதப்படுகிறது. இந்த அரிய மீன் இனம் மேற்கு இந்தோ பசிபிக்கின் வெப்பமண்டல கடலோரப் பகுதி நீரில் 90 m (300 அடி) வரையிலான ஆழத்தில் பரவலாக காணப்படுகிறது. தோற்றத்தில் மிகவும் தனித்துவமான, *மட்டி உழுவை* அகன்ற, தடித்த உடலமைப்பைக் கொண்டது. மேலும் அரை வட்டமான வாய் மற்றும் சுறா போன்ற பெரிய முதுகு துடுப்பையும், வால் துடுப்பையும் கொண்டது. மேலும் இதன் முகம் மற்றும் தலையின் பின்புறத்திலும் பல முட்கள் நிறைந்த முகடுகள் உள்ளன. இதன் உடலானது வெளிறிய சாம்பல் முதல் பழுப்பு நிறத்தில் இருக்கும். இதன் உடலில் பல வெள்ளை புள்ளிகள் காணப்படுகின்றன. இதன் முதுகுத்துடுப்புகள் சுறாவின் துடுப்புகள் போல உயரமானவை. வலிமையான வால், சுறா போன்ற பின்பாதி கொண்டது. இதன் இரண்டாவது முதுகு துடுப்பு முதல் துடுப்பைவிட சிறியது. இதன் பக்கத் துடுப்புகள் நீலவிளிம்பிட்ட கரும்புள்ளிகளைக் கொண்டுள்ளன. இந்த பெரிய மீன் இனம் 2.7 மீ (8.9 அடி) நீளமும் 135 கிலோ (298 பவுண்ட்) எடைவரை எட்டும்.

பொதுவாக இந்த மீனானது கடலடி தரைக்கு அருகில் காணப்படும். இது நீருக்கடியில் மணலும், சேறும் நிறைந்த பகுதிகளை விரும்புகிறது. இது எலும்பு மீன்கள், ஓடுடைய கணுக்காலிகள், மெல்லுடலிகளை வேட்டையாடி உண்ணும். இந்த இனம் இரண்டு முதல் பதினொரு குட்டிகளை பெற்றெடுக்கிறது. கருவில் உள்ள இளம் உயிரிக்கு முட்டையின் மஞ்சள் கரு உணவாக பயன்படுகிறது. பன்னாட்டு இயற்கைப் பாதுகாப்புச் சங்கம் (ஐயுசிஎன்) *மட்டி உழுவையை* அழியவாய்ப்பு இனமாக மதிப்பிட்டுள்ளது. ஏனெனில் இது அதன் மதிப்புமிக்க துடுப்புகள், இறைச்சிக்காக நாட்டுமீனவர்களாலும், வணிக மீன்பிப்பாளர்களாலும் பரவலாகப் பிடிக்கப்படுகிறது. இதன் வாழ்விட சீரழிவு போன்றவற்றால் இந்த உழுவைகளின் உயிர்வாழ்வு சவாலாக மாறியுள்ளது. இந்த உழுவைகள் உயிருடன் பிடிக்கபட்டு மீன் காட்சி சாலைகளில் வளர்க்க ஏற்றதால் மீன்காட்சி சாலைகளில் காட்சிப்படுத்தப்படுகின்றது.

குறிப்புகள்
-----------

1. ↑  Kyne, P.M. Rigby, C.L. Dharmadi & Jabado, R.W. 2019. Rhina ancylostoma. The IUCN Red List of Threatened Species 2019: e.T41848A124421912.. Downloaded on 26 July 2019.
2. ↑  Last, P.R.; Stevens, J.D. (2009). *Sharks and Rays of Australia* (second ). Harvard University Press. பக். 299–300. பன்னாட்டுத் தரப்புத்தக எண்:978-0-674-03411-2.
**இரண்டாம் பிஜ்ஜலன்** ( *Bijjala* II) (1130–1167 CE) மேலைச் சாளுக்கியர்களின் மகாமண்டலேசுவரராக இருந்தார். சாளுக்கிய ஆறாம் விக்ரமாதித்தனின் ஆட்சியாளராக ஆரம்பத்தில் ஆட்சி செய்த தெற்கு காலச்சூரி மன்னர்களில் இவர் மிகவும் பிரபலமானவர். இவர் கர்ஹாடா-4000 மற்றும் தர்தாவடி-1000 மாகாணங்களில் மகாமண்டலேசுவரராக (தலைமை அல்லது ஆளுநர்) ஆட்சி செய்தார். 

இவர் மேலைச் சாளுக்கிய சாம்ராச்சியத்திற்கு எதிராக கிளர்ச்சி செய்தார். 1157-இல் ஏகாதிபத்திய பட்டங்களை பெற்றார். மேலும் தனது வாரிசுகளுடன் தக்காணப் பீடபூமியில் கால் நூற்றாண்டு காலம் ஆட்சி செய்தார்.

பிஜ்ஜலனின் சந்தர்ப்பவாதம்
-------------------------

ஆறாம் விக்ரமாதித்தனின் மரணத்திற்குப் பிறகு, பலவீனமான பேரரசைக் கண்டு, பிஜ்ஜலன் சுதந்திரம் அறிவித்தார். சிக்கலகி கல்வெட்டு பிஜ்ஜலனை 'மகாபுஜபலச்சக்கரவர்த்தி' என்று குறிப்பிடுகிறது. சாளுக்கிய மூன்றாம் தைலப்பனின் காலத்தில், பிஜ்ஜலனின் சுதந்திரத்திற்கான முயற்சிகள் மற்ற நிலப்பிரபுக்களுக்கும் பரவியதாகத் தெரிகிறது. 12 ஆம் நூற்றாண்டின் மத்தியில் சாளுக்கிய ஆட்சியிலிருந்து காக்கத்திய இரண்டாம் புரோலன் விடுபட்டார். கிபி 1162 வாக்கில். பிஜ்ஜலன் சாளுக்கிய தலைநகரான கல்யாணியிலிருந்து மூன்றாம் தலைப்பனை விரட்ட முடிந்தது. இவர் 'ஸ்ரீபிருத்விவல்லபன்,' 'பரமேசுவரர்' போன்ற சாளுக்கிய பட்டங்களை பெற்றார். இவர் தனது தலைநகரை மங்களவாடாவிலிருந்து பசவகல்யாண் என்று அழைக்கப்படும் கல்யாணிக்கு மாற்றினார்.

இறப்பு
------

இவரது ஆட்சி உள்நாட்டிலும் சமூகத்திலும் கொந்தளிப்புடன் இருந்தது. வரலாற்றாசிரியர் முனைவர். பி.பி. தேசாய் கருத்துப்படி, பிஜ்ஜலன் பசவரின் சீடர்களிடம் மிகவும் விரும்பத்தகாதவராகி, அவர்களால் படுகொலை செய்யப்பட்டார். இருப்பினும் இந்த சம்பவத்திற்கு பசவண்ணா தான் காரணமில்லை என்பதை தேசாய் உறுதிப்படுத்துகிறார்.

சான்றுகள்
---------

1. ↑  Sen, Sailendra (2013). *A Textbook of Medieval Indian History*. Primus Books. பக். 52–53. பன்னாட்டுத் தரப்புத்தக எண்:978-9-38060-734-4.

உசாத்துணை
---------

* Dr. Suryanath U. Kamat (2001). *Concise History of Karnataka*, MCC, Bangalore (Reprinted 2002)
**சி. பசுதேவ்** (*C. Basudev*) என்பவர் ஒரு இந்திய தொழிற் சங்கவாதி ஆவார். இவர் 1930 முதல் 1937 வரை தமிழ்நாடு சட்ட மேலவை உறுப்பினராகவும், சென்னை மாநகரத் தந்தையாகவும் பணியாற்றினார்.

மெட்ராஸ் சட்டமன்றம்
-------------------

பசுதேவ் 1930 ஆம் ஆண்டில் மெட்ராஸ் சட்ட மேலவை உறுப்பினராக நீதிக் கட்சிசார்பில் நியமிக்கப்பட்டார். பசுதேவ் மெட்ராஸ் பணக்காரர்களின் மசோதாவை 31 அக்டோபர் 1932 அன்று விவசாயிகளின் கடனை நீக்குவதற்காகத் தாக்கல் செய்தார். இந்த மசோதா, கணிசமான மாற்றங்களுடன், கடனாளிகள் பாதுகாப்பு மசோதாவாக மாறியது மற்றும் சபையால் நிறைவேற்றப்பட்டது. சபையில் பசுதேவின் உரையினை ஆங்கிலம் தெரியாத மக்களின் நலனுக்காக கா. ந. அண்ணாதுரை தமிழில் மொழிபெயர்த்தார். இரண்டு பதவிக் காலத்திற்குப் பிறகு, 1937 தேர்தலில் பசுதேவ் இந்திய தேசிய காங்கிரசின் ஆலை மேற்பார்வையாளர் என்.ஜி.ராமசாமி நாயுடுவால் தோற்கடிக்கப்பட்டார்.

மேயர்
-----

பசுதேவ் மே 1940 இல் சென்னை மாநகரத் தந்தையாகத் தேர்ந்தெடுக்கப்பட்டு மே 1941 வரை பணியாற்றினார்.

மேற்கோள்கள்
-----------

1. ↑   *A Colonial Economy in the Great Depression, Madras (1929–1937)*. Orient Blackswan. 2003. பக். 149.
2. ↑   *Economic and Political Weekly*. Sameeksha Trust. 1992. p. 1497. .

  


|
|  |
| முன்னர்**சத்தியமூர்த்தி** | **சென்னை மாநகராட்சி மன்றத் தலைவர் (மேயர்)**1940-1941 | பின்னர்**கோபதி ஜானகிராம் செட்டி** |
கடல் அப்பம்
**கடல் அப்பம்** (*Clypeaster*) கடலினடி மணலில் புதைந்து வாழ்கின்ற, முட்தோலித் தொகுதியைச் சார்ந்த விலங்காகும். இவை மிகவும் தட்டையான ஓடு போன்ற வட்ட வடிவிலான உடலமைப்பைக் கொண்டவை. சில வகை கடல் அப்பங்களின் உடலில் 2 முதல் பல நீள்வட்டத் துளைகளுண்டு, உடல் முழுதும் சிறிய முள்கள் மூடியுள்ளன. இவை கடல் அட்டைகளின் முள்களைவிட மிகவும் சிறியவை. ஆயினும், எண்ணிக்கையில் மிகுதியாக உள்ளன. பெரும்பாலான கடல் அப்பங்கள் மணலில் புதைந்து வாழ்கின்றன. சிலவகையில் உடலின் பின் பகுதி மணலுக்கு வெளியே நீண்டிருக்கும். இவற்றின் தட்டையான உடல் மணலில் புதைவதற்கு ஏற்றவாறும், ஆழ்கடலின் அழுத்தத்தைத் தாங்குவதற்கு ஏற்றவாறும் உள்ளது. உடலின் மேல் உள்ள முள்கள் ஊர்வதற்கும், மண்ணில் புதைவதற்கும் உதவுகின்றன. தகடு போன்ற உடலின் நடுவே ஒரு பக்கத்தில் வாயும், எதிர்பக்கத்தில் மலத்துளையும் உள்ளன. கடல் அப்பங்களை பிற முட்தோலிகளைப் போல், ஆரச்சமசீர் கொண்டவையல்லவாயினும், இவ்வகுப்பின் சிறப்பு பண்புகளாகிய குழாய்க்கால்களும் நீர்க்குழாய் மண்டலமும் குறிப்பிடத்தக்கவை. கடல் அப்பங்கள் மண்ணில் புதைந்துள்ள கரிமப் பொருள்களை உண்ணுகின்றன. இவை ஒளி விலக்கிகளாகும். இவற்றின் ஆண், பெண் இனங்கள் தனித்தனியே இருந்தாலும் இவற்றுக்கிடையே புறவேற்றுமைகள் இல்லை. இவற்றுள் கலவி இல்லாமையால் கருவுறுதல் நீரில் நடக்கிறது. தானியங்கும் இளம் பருவமும் உருமாற்றமும் உண்டு. மனிதருக்குக் கடல் அப்பங்களால் பயன் குறைவு.

மேற்கோள்கள்
-----------

1. ↑  Thanjavur University, Arivial kalanjiyam, volume -7
2. ↑  "WoRMS - World Register of Marine Species - Clypeaster Lamarck, 1801". *www.marinespecies.org*. 2023-01-24 அன்று பார்க்கப்பட்டது.
கடல் தொழில் நுட்பம்
**கடல் தொழில்நுட்பக்கழகம்** *(Marine Technology Society)* ஒரு கடல்சார் தொழில்நுட்பக் கழகமாகும். இதில் உலகின் பல நாடுகளில் இருந்து 3,800 கடற் பொறியாளர்களும் தொழில்நுட்பவியலாளர்களும் கொள்கை வகுப்பாளர்களும் கல்வியாளர்களும் சேர்ந்துள்ளனர். இக்கழகம் 1963 இல் நிறுவப்பட்டது. இதன் இலக்கு கடல் தொழில்நுட்பப் பயன்பாட்டில் விழிப்புணர்வும் புரிதலும் முன்னேற்றமும் வளர்த்தெடுப்பதாகும். இக்கழகம், ஐக்கிய அமெரிக்காவின் கொலம்பியா மாவட்டம், வாசிங்டனில் அமைந்துள்ளது. முன்னாள் செயல் இயக்குநராக மார்ட்டின் பின்னெட்டி, யூடித் கிரவுதமர், இரச்சர்டு இலாசன் ஆகியோர் இருந்துள்ளனர். இக்கழகத்தில் 29 தொழிநுட்பப் புலங்களும் 17 பிரிவுகளும், யப்பான், கொரியா, நார்வே உட்பட உள்ளன. மேலும் இதில் 23 மாணவர் பிரிவுகளும் கல்லூரிகளும் பல்கலைக்கழகங்களும் அமைந்துள்ளன.

இதன் முதன்மையான வெளியீடு கடல் தொழிநுட்ப இதழாகும். இந்த இதழ் ஆண்டுக்கு ஆறு முறை வெளியிடப்படுகிறது. வழக்கமாக இது கருப்பொருள் சார்ந்து அழைத்துப் பெறும் ஆய்வுத் தாள்களையே வெளியிடுகிறது. அண்மையில் இது 0.763 பன்னாட்டுச் செந்தர நிறுவனத் தாக்கக் காரணியைப் பெற்றுள்ளது.

இக்கழகம் பின்வரும் குறிப்பிடத்தக்க பல கருத்தரங்குகளை நடத்தியுள்ளது:

* கடலியல் கருத்தரங்கம்( இணைப் புரவலாண்மை பன்னாட்டு மின், மின்னன் பொறியியல் கழகம்(IEEE)/கடற்பொறியியல் பிரிவு),
* கடலடி செயலாக்கம் (இணைப் புரவலாண்மை ADCI),
* இயங்கியல் இடங்காட்டல் கருத்தரங்கம்,
* ஆண்டிருமுறை மிதவைப் பட்டறை (இணைப் புரவலாண்மை நாவாய் ஆராய்ச்சி அலுவலகம்),
* நுட்பவலை (TechSurge) எனும் நடப்புத் தலைப்புகளில் பட்டறை.

இதன் ஆண்டுக் கருத்தரங்கம் 1969 இல் மியாமிக் கடற்கரையில் நிகழ்ந்தது. இக்கருத்தரங்கில் அப்போதைய அமெரிக்கக் குடியரசுத் தலைவர் சுப்பிரோ அகுநியூ தலைமையுரை ஆற்றினார்.

மேற்கோள்கள்
-----------

1. ↑  "Home Page".
2. ↑  "Sea Group Picks Beach For Parley". *The Miami News*. October 10, 1967.. பார்த்த நாள்: 8 February 2010.
3. ↑  "Agnew Asserts Budget Will Bar 'Full Speed' on Ocean Research". *The New York Times*: pp. 18. June 17, 1969.. பார்த்த நாள்: 8 February 2010.

வெளி இணைப்புகள்
---------------

* அதிகாரப்பூர்வ இணையதளம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* United States

 |
**செ. கதிர்காமநாதன்** (1942 - செப்டம்பர் 1, 1972) ஈழத்து எழுத்தாளர். சிறுகதைகள், மொழிபெயர்ப்பு, அறிமுகங்கள், இலக்கியக் குறிப்புக்கள் போன்றவற்றையும் எழுதிவந்த முற்போக்கு எழுத்தாளர்.

வாழ்க்கைக் குறிப்பு
-------------------

யாழ்ப்பாண மாவட்டம், கரவெட்டி மேற்கில் பிறந்த இவர் கரவெட்டி வேதாரணியேசுவரர் வித்தியாலயத்திலும், விக்னேசுவராக் கல்லூரியிலும் கல்வி கற்று 1963 இல் பேராதனைப் பல்கலைக்கழகத்தில் பட்டம் பெற்றார். பின்னர் சிறிது காலம் ஆசிரியராகப் பணியாற்றினார். 1966-ஆம் ஆண்டு தொடக்கம் வீரகேசரி, 'மித்திரன்' பத்திரிகைகளில் உதவி ஆசிரியராகப் பணியாற்றினார். இலங்கை நிர்வாக சேவையில் 1971-ஆம் ஆண்டு இணைந்து பணியாற்றினார்.

இவரது முதற் சிறுகதைத் தொகுதி 'கொட்டும்பனி' 1968 இல் வெளிவந்தது. அவ்வாண்டுக்கான இலங்கை அரசின் சாகித்திய மண்டலப் பரிசு இத்தொகுதிக்குக் கிடைத்தது. 1942-ஆம் ஆண்டில் வங்காளத்தில் நிலவிய கொடிய பஞ்சத்தின் பின்னணியில் கிருஷன்சந்தரால் எழுதப்பட்ட உருது மொழி நாவலை கதிர்காமநாதன் "நான் சாகமாட்டேன்" என்ற தலைப்பில் தமிழில் மொழிபெயர்த்தார். இப்புதினம் வீரகேசரி வாரவெளியீட்டில் தொடராகப் பிரசுரிக்கப்பட்டது. இத்தொடரை நூலாக வெளியிடும் முயற்சியில் ஈடுபட்டிருந்த வேளையில் அவர் இறந்துவிட்டார். இது பின்னர் 'வீரகேசரி' வெளியீடாக வெளிவந்தது. இந்நூலில் "நான் சாகமாட்டேன்" குறுநாவலுடன், "ஒரு கிராமத்துப் பையன் கல்லூரிக்குச் செல்லுகிறான்", "வெறும் சோற்றுக்கே வந்தது", "வியட்நாம் உனது தேவதைகளின் தேவவாக்கு" ஆகிய அவரது மிகச் சிறந்த மூன்று சிறுகதைகளும் இடம்பெற்றன.

"ஒரு கிராமத்துப் பையன் கல்லூரிக்குச் செல்லுகிறான்" என்ற சிறுகதை 'யூனெஸ்கோ' நிறுவனத்தினால் உலகமொழிகளில் வெளியிடுவதற்கெனத் தெரிவுசெய்யப்பட்ட ஈழத்துச் சிறுகதைகளில் ஒன்றாகும். "வெறும் சோற்றுக்கே வந்தது" என்ற சிறுகதை இலங்கை சாகித்திய மண்டலத்தினால் சிங்களத்தில் மொழிபெயர்ப்பதற்காகத் தேர்ந்தெடுக்கப்பட்டது. இக்கதை இந்தியாவிலும் மறுபிரசுரமாகியது.

எழுதிய நூல்கள்
--------------

* கொட்டும் பனி
* மூவர் கதைகள்
* நான் சாகமாட்டேன்

மறைவு
-----

செ. கதிர்காமநாதன் 1972 செப்டம்பர் 1 இல் தனது 30-வது அகவையில் காலமானார்.

மேற்கோள்கள்
-----------

1. 1 2 3 4 5 6  *"நான் சாகமாட்டேன்" நூல் தந்த சாகாத படைப்பாளி செ. கதிர்காமநாதன்..!*, வி. ரி. இளங்கோவன், தினகரன் வாரமஞ்சரி, 13-09-2020
சாக்கட்-A செம்ப்ரோன் 3000+
**செம்ப்ரோன்** (தமிழக வழக்கு: **செம்ப்ரான்**) என்பது ஏஎம்டி (AMD) என்னும் கணினி நிறுவனம் உருவாக்கி விற்பனை செய்யும் *கணி மையச் செயலி* (அல்லது *பணிக்கரு*, CPU) ஒன்றின் வணிகப் பெயர். இப்பணிக்கரு (அல்லது கணி மையச்செயலி), பொதுவாக பலவகையான மேசைக்கணினிகளில் பயன்படுமாறு பொது அமைப்பு கொண்ட ஒன்று. இம் மையச்செயலி பல்வேறு புறக்கம்பி அமைப்புகளுடன் பல்வேறு தாய்ச்சுற்றட்டைகளில் உள்ள குழிகளில் பொருந்துமாறும் செய்து வெளியிடப்படுகின்றது. (தக்க புறக்கம்பி அமைப்புகளுடன் ஒரு மையச்செயலி குழிவான இடத்தில் பொருந்தி இருக்கும்படியான அமைப்புக்கு, சி.பி.யு *பெறுகடி* (சீபியூ சாக்கட்) அல்லது பணிக்கரு பெறுகடி என்று பெயர்). 

செம்ப்ரோன் ஏஎம்டி டியூரோன் மாற்றீடு செய்ததுடன் இண்டெல் செலிரோன் டீ (Celeron D) பணிக்கருவுடன் (புரோசரருடன்) போட்டியிடுகின்றது. 

  

செம்ப்ரான் என்னும் பெயர், இலத்தீன் மொழியில் எப்பொழுது, எந்நாளும் என்று பொருள் படும் செம்ப்பெர் *semper* என்னும் சொல்லில் இருந்து ஏஎம்டி (AMD) நிறுவனம் இச்சொல்லை உருவாக்கினார்கள்
.

வரலாறும் வசதிகளும்
------------------

முதலில் வெளிவந்த செம்ப்ரோன் புரோசசர்கள் ஏஎம்டி அத்லோன் எக்ஸ்பி தறோபிறெட் கோர் ஐ அடிப்படையாகக் கொண்டு சாக்கட் A இடைமுகத்துடன் உருவாக்கப்பட்டது. இவை 166 மெகா ஹேட்ஸ் FSB, மற்றும் 256 கிலோபைட் Level 2 காஷ் நினைவகத்தையும் கொண்டுருந்தது. பின்னர் ஏஎம்டி 3000+ புரோசசரை பார்ர்டோன் கோர் ஐ அடிப்படையாகக் கொண்டு உருவாக்கியது. இதில் 512 கிலோபைட் நினைவகம் இருந்தது.

இரண்டாம் தலைமுறை செம்ப்ரோன் சாக்கட் 754 அத்லோன் 64பிட் ஐப் பின்பற்றி உருவாக்கபப்ட்டதாகும். இதில் அதிவேக காஷ் நினைவகம் அத்லோன் 64பிட் ஐவிட க்குறைவானதாகும். முன்னைய மாதிரிகளில் 64பிட் ஆதரவு இருக்கவில்லை. எவ்வாறென்றாலும் அத்லோன் 64 போலவே இதிலும் பல வசதிகள் உண்டு. 2005 ஆம் ஆண்டின் அரைப்பாகத்தில் 64பிட் செம்ரோன் புரோசர்களை ஏஎம்டி அறிமுகம் செய்தது. சில ஊடகவியலாளர்கள் (ஏஎம்டி அல்லாத) புரோசர்களை செம்ப்ரோன் 64 என்றவாறும் அழைத்தனர். 

2006ஆம் ஆம் ஆண்டில் சாக்கெட் ஏஎம்2 மற்றும் சாக்கட் எஸ்1 இற்கான புரோசர்கள் அறிமுகம் ஆனது.
னான் இதை மேம்படுத்தி விரைவில் ஒரு கட்டுரை எழுதுவேன்
silicon\_solution@rediffmail.com

இவற்றையும் பார்க்க
------------------

* A Dissatifying Compromise With AMD's 64 bit Sempron 3400+ டாம்ஸ்ஹாட்வேர் அணுகப்பட்டது 4 ஜூன் 2008 (ஆங்கில மொழியில்)

1. ↑  AMD Sempron FAQs
**கிரேக்கத் தேனீ** என்பது ***ஏபிசு மெலிபெரா செக்ரோபியா*** ஆகும். இது தெற்கு கிரேக்கத்தினை பூர்வீகமாகக் கொண்ட தேனீயின் துணையினமாகும். இது இத்தாலியத் தேனீயான *ஏபிசு மெல்லிபெரா லிகுசுடிகாவை* மிகவும் ஒத்திருக்கிறது. இதன் நடத்தை தீவிரமில்லாமல் மென்மையாக உள்ளதாலும் திரள்வதற்கான போக்கு இல்லாததாலும் இது தேனீ வளர்ப்பிற்கு விரும்பப்படுகிறது. கிரேக்கத் தேனீயானது கிரீஸ் நாட்டில் தோன்றியது. இங்குக் காலநிலை மத்திய தரைக்கடல் பகுதி காலநிலை நிலவுகின்றது. மேலும் காலநிலை குளிர்ச்சியாக இருக்கும் ஐரோப்பாவின் வடக்கில் வாழ முடியாது. இதன் காரணமாக இவை வணிகத் தேனீ வளர்ப்பவர்களால் உலகம் முழுவதும் வளர்ப்பினை மேற்கொள்ள இயலவில்லை. இவை முக்கியமாக தெற்கு கிரேக்கத்தில் மட்டுமே வளர்க்கப்படுகின்றன.

வாழ்க்கை சுழற்சி
----------------

கிரேக்கத் தேனீக்கள் பொதுவாக வசந்த காலத்தில் மிக விரைவாக வளர முனைகின்றன. இராணித் தேனீ மிகவும் சுறுசுறுப்பாகச் செழிப்பாக இருக்கும். இதன் விளைவாக வலுவான தேனீக்கள் கொண்ட கூட்டமைப்பினைக் கொண்டுள்ளது. இவை அதிக அளவில் தேனினை மத்திய தரைக்கடல் காலநிலையில் தயாரிக்கின்றன.

மேற்கோள்கள்
-----------

1. ↑  Crane, Eva (1999). *The world history of beekeeping and honey hunting*. Taylor and Francis. பக். 196. பன்னாட்டுத் தரப்புத்தக எண்:978-0-415-92467-2. .
2. ↑  TY - JOUR
AU - Ifantidis, Michael
PY - 1979/01/01
SP - 109
EP - 115
T1 - MORPHOLOGICAL CHARACTERS OF THE GREEK BEE APIS MELLIFICA CECROPIA M.D. IFANTIDIS
VL - 14
JO - Apiacta
ER -
3. ↑  "Types of honeybee". *herstat.com*. 2023-06-30 அன்று பார்க்கப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q4779879
* விக்கியினங்கள்: Apis mellifera cecropia
* EPPO: APISMO
* GBIF: 11050162
* ITIS: 1131131
* என்.சி.பி.ஐ: 200408

 |
**சுவாமி சம்பவானந்தா** (*Swami Shambhavananda*) (1894 – 1972) கருநாடகத்தில் வாழ்ந்த இந்து மத துறவி ஆவார்.

வாழ்க்கை
--------

சுவாமி சம்பவானந்தா என்பவர் இந்தியவினை சார்ந்தவர். இவர் இந்து மத துறவியாவார். இவர் கருநாடகத்தின்குடகு பகுதியில் தேனீ வளர்ப்பின் முன்னோடியாகவும் மற்றும் மைசூர் பகுதியில் மேல்நிலைக் கல்வி மேம்பாட்டில் பங்கெடுத்தவரும் ஆவார்.

சுவாமி சம்பாவனந்தா குடகில் செங்கப்பா எனப்படும் தெலிபாண்டா குடும்பத்தில் கல்லுகுண்டா கிராமத்தில் பிறந்தார். இவர் 1917ஆம் ஆண்டு பெங்களூரில் உள்ள இராமகிருசுண இயக்கத்தில் தன்னை இணைத்துக்கொண்டார். இவர் சுவாமி பிராமணந்தாவின் ஆரம்ப சீடராக இருந்தார் பின்னர் 1924இல் சந்நியாசம் பூண்டார்.

சம்பாவனந்தா, குடகு மாவட்டத்தில் உள்ள பொன்னம்பேட்டையில் ராமகிருஷ்ணா சரதாஷ்ராமாவின் முதல் தலைவராக இருந்தார். பின்னர் 1941ல் மைசூர் ஸ்ரீ ராமகிருஷ்ணா ஆசிரமத்தின் தலைவரானார். இவர் இறக்கும் வரை அந்த பதவியிலிருந்தார். இவர் இராமகிருட்டிணா மடத்தின் அறங்காவலராகவும், இராமகிருசுணா இயக்கத்தின் ஆட்சிக்குழு உறுப்பினராகவும் இருந்தார். 

மைசூரில் சம்பாவனந்தா சிறுவர்களுக்கான புகழ்பெற்ற குடியிருப்புப் பள்ளியான ஸ்ரீ ராமகிருஷ்ணா வித்யாஷலத்தை நிறுவினார். இவர் வேதாந்தா கல்லூரி அல்லது இராமகிருஷ்ணர் ஒழுக்க மற்றும் ஆன்மீக கல்வி நிறுவனத்தையும் (ரிம்ஸ்) நிறுவினார். திறமையான நிர்வாகி, கடுமையான ஒழுக்கநெறி, ஆர்வமுள்ள சக ஊழியர் மற்றும் தொலைநோக்கு கல்வியாளர் ஆகியோரின் நற்பெயரினைப் பெற்று ச்சிறந்த நிர்வாகியாகப் புகழ் பெற்றார்.

மலேரியா ஒழிப்பு
---------------

குடகுப் பகுதியில் சம்பாவனந்தா மலேரியாவை ஒழிப்பதற்கான மேற்கொண்ட முயற்சியால் புகழ்பெற்றார். குடகு மொழியில் *சொல்லி பாட்ட (Solle paata*-"கொசு கவிதை") எனும் பாடலை பாடிக்கொண்டே 1930 மற்றும் 1940களில் மலேரியாவினை ஒழிப்பதற்குக் கிராமம் கிராமமாக விழிப்புணர்வு யாத்திரையினை மேற்கொண்டார்.

தேனீ வளர்ப்பு
-------------

சம்பாவனந்தா நவீன தேனீ வளர்ப்பில் குடகுப் பகுதியில் 1928இல் முன்னோடியாக இருந்தார். தேனீ வளர்ப்பு குடகு மற்றும் உள்ளூர் மக்களின் பொருளாதார வலிமை மேம்படக் காரணமாக அமைந்தது. கர்நாடக அரசாங்க உதவியுடன் சம்பாவனந்தா முயற்சியினால் குடகில் 1931 முதல் 1941ஆம் ஆண்டு நவீன தேனீ வளர்ப்பில் விரைவான முன்னேற்றம் அடைந்தது. இந்தியாவின் முதல் தேனீ வளர்ப்பவர்களின் கூட்டுறவுச் சங்கம் 1936இல் விராசுப்பேட்டையில் தோற்றுவிக்கப்பட்டது.

மேற்கோள்கள்
-----------

1. ↑   *The Complete Book on Beekeeping and Honey Processing*. NIIR PROJECT CONSULTANCY SERVICES. 2007. பன்னாட்டுத் தரப்புத்தக எண்:978-81-905685-5-5.
2. ↑  Muthanna, I. M. (1971). *The Coorg Memoirs (the Story of the Kodavas)*. Usha Press.  p. 211.
3. ↑  Activities of Ramakrishna Saradashrama, Ponnampet பரணிடப்பட்டது 2008-05-16 at the வந்தவழி இயந்திரம்
4. ↑  Welcome to Sri Ramakrishna Ashrama, Mysore பரணிடப்பட்டது 2007-07-17 at the வந்தவழி இயந்திரம்
5. ↑   *Swami Shambhavananda(Kannada)*. Rashtrothana Parishat.
6. ↑   *Silver Jubilee Souvenir*. Shri Ramakrishna Vidyashala.
7. ↑   *Souvenir*. Bee keepers society,Srimangala.
8. ↑   *Golden Jubilee Souvenir*. Shri Ramakrishna Vidyashala.  p. 78
9. ↑  "காப்பகப்படுத்தப்பட்ட நகல்". 2021-04-24 அன்று மூலம் பரணிடப்பட்டது. 2021-04-24 அன்று பார்க்கப்பட்டது.

வெளி இணைப்புகள்
---------------

* ஸ்ரீ ராமகிருஷ்ணா வித்யாசாலா
* இந்திய தேன் தொழில்
* சுவாமி சிவவானந்தாவின் சுவாமி சிவானந்தாவின் நினைவுகள்
* ராமகிருஷ்ணா இல்லம் எனது ஆளுமையை வடிவமைத்தது: கிருஷ்ணா
*
**நாமகிரிப்பேட்டை கன்னிகாபரமேஸ்வரியம்மன் மற்றும் வேணுகோபாலசுவாமி கோயில்** தமிழ்நாட்டில் நாமக்கல் மாவட்டம், நாமகிரிப்பேட்டை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கன்னிகாபரமேஸ்வரியம்மன், ருக்மணி சத்யபாமா ஸ்ரீ வேணுகோபாலசுவாமி சன்னதிகளும், ஆஞ்சநேயர், சனீஸ்வரர் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. மாசி மாதம் மாசி மகம் முக்கிய திருவிழாவாக நடைபெறுகிறது. புரட்டாசி மாதம் நவராத்திரி 9-ம் நாள் திருவிழாவாக நடைபெறுகிறது. மாசி மாதம் மாசி 3-ம் நாள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கிரேக்கத் தேசிய துடுப்பாட்ட அணி** சர்வதேச கிரிக்கெட்டில் கிரீஸ் நாட்டை பிரதிநிதித்துவப்படுத்தும் அணியாகும். 2017 ஆம் ஆண்டில் ஐசிசியின் உறுப்பினராக ஆனது **கிரேக்கம்**.

வரலாறு
------

1999 முதல் 2005 வரையான இசிசி எனப்படும் இரோப்பிய துடுப்பாட்ட டிராபியின் ஒவ்வொரு தொடரிலும் கிரேக்கத் துடுப்பாட்ட அணி விளையாடியது. 1999ல் சொந்த நாடான கிரேக்கத்தில் விளையாடி இந்த அணி கோப்பையை வென்றது. இவ்வெற்றி 2000 ஆம் ஆண்டில் நடைபெற்ற ஐரோப்பிய சாம்பியன்ஷிப் இரண்டாம் பிரிவில் விளையாட்டிற்கு கிரேக்க அணியை முன்னேற்றியது. இத்தொடரில் இந்த அணி ஆறாவது இடத்தைப் பெற்றது. 2009ல் சொந்த நாட்டில் நடந்த ஐரோப்பிய கோப்பையின் ஐந்தாம் பிரிவில் ஐந்து ஆட்டங்களில் அனைத்தையும் வென்று முதல் இடத்தை பெற்றது.

விளையாடிய போட்டிகள்
-------------------

### ஐரோப்பா துடுப்பாட்ட கோப்பை

* 2000: 6 வது இடம் (பிரிவு 2)
* 2006: தகுதி நீக்கம் (பிரிவு 2)
* 2009: முதல் இடம் (பிரிவு 5)
* 2011: 6 வது இடம் (பிரிவு 2)
* 2012: 5 வது இடம் (பிரிவு 2)
* 2014: 4 வது இடம் (பிரிவு 3)

குறிப்புகள்
-----------

1. ↑  "காப்பகப்படுத்தப்பட்ட நகல்". 2009-09-11 அன்று மூலம் பரணிடப்பட்டது. 2019-05-31 அன்று பார்க்கப்பட்டது.
2. ↑
3. ↑
4. ↑  "காப்பகப்படுத்தப்பட்ட நகல்". 2010-08-22 அன்று மூலம் பரணிடப்பட்டது. 2019-05-30 அன்று பார்க்கப்பட்டது.
5. ↑
6. ↑
7. ↑

வெளி இணைப்புகள்
---------------

* அதிகாரப்பூர்வ தளம் பரணிடப்பட்டது 2006-08-30 at the வந்தவழி இயந்திரம்
**சுவானைட்டு** *(Suanite)* என்பது Mg2B2O5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மக்னீசியம் போரேட்டு கனிமமாக இது வகைப்படுத்தப்படுகிறது.

டோக்கியோ பல்கலைக் கழகத்தைச் சேர்ந்த சப்பானிய விஞ்ஞானி டேக்கியோ.வாட்டனேப்பு 1953 ஆம் ஆண்டு இக்கனிமத்தைக் கண்டுபிடித்தார். 1939 ஆம் ஆண்டு வட கொரியாவில் உள்ள ஆல் கொல் சுரங்கத்திலிருந்து வரப்பெற்ற தங்கம் மற்றும் தாமிரம் தனிமங்களைக் கொண்ட தாதுப்பொருட்களை ஆய்வு செய்யும்போது இவருக்கு கனிமத்துடனான முதல் தொடர்பு ஏற்பட்டது. கிடைத்த கனிமத்தின் மாதிரி சிறிய அளவாக இருந்ததால் அவரால் அந்த அறியப்படாத பொருளின் ஒளியியல் பண்புகளை மட்டுமே நுண்ணோக்கியின் உதவியால் தீர்மானிக்க முடிந்தது. பின்னர் 1943 ஆம் ஆண்டில் வாட்டனேபுக்கு கூடுதலாக கனிம மாதிரிகள் கிடைக்கப்பெற்றதால் இக்கனிமத்தைப் பற்றிய வேதியியல் பகுப்பாய்வுகளை தொடர முடிந்தது.

மேற்கோள்கள்
-----------

1. ↑  Suanite on Mindat.org
2. ↑  Suanite data on Webmineral
3. ↑  Suanite in the Handbook of Mineralogy
4. 1 2  Watanabe, Takeo (September 1953). "Suanite, a New Magnesium Borate Mineral from Hol Kol, Suan, North Korea". *Mineralogical Journal* **1** (1): 54–62,. doi:10.2465/minerj1953.1.54.. பார்த்த நாள்: 4 June 2015.
**சுவாமி சகஜானந்தா** (*Swami Sahajananda*) (பி ஜனவரி 27 1890 \_ இ மே 1 1959) இவர் ஓரு ஆன்மிகவாதியும் சமூக சேவகரும் தமிழக அரசியல்வாதியும் ஆவார் .
1926-32, 1936\_47 ஆண்டுகளில் சென்னை மாகாண சட்டமேலவை நியமன உறுப்பினராகவும், 1947, 1952, 1957 சிதம்பரம் சட்டமன்ற தொகுதி உறுப்பினராகவும் இருந்தவர். 1890 ஜனவரி 27ஆம் தேதி ராணிப்பேட்டை மாவட்டம், கலவை தாலுக்காவில் உள்ள மேல்புதுப்பாக்கம் எனும் ஊரில் ஏழ்மையான குடும்பத்தில் பிறந்தவர். திருநாளைப்போவார் (எ ) நந்தனார் பெயரில் மடமும் மற்றும் கல்விசாலையும் ஏற்படுத்தி பெரும் கல்விப்புரட்சி செய்த மகான். 1936-1959 தொடர்ந்து 34 ஆண்டுகள் சட்டமன்றத்தில் உரிமைக்குரல் கொடுத்த மாமனிதர் 

பல லட்சக்கணக்காக பட்டதாரிகளை உருவாக்கிய பெருமை அண்ணலைச் சாரும். சுவாமி அவர்களின் தியாகத்தையும், கல்வி பணியின் சிறப்பையும் கொண்டாடும் விதமாக தமிழ்நாடு அரசு, சுவாமி சகஜானந்தர் அவர்களின் பிறந்தநாளை அரசு விழாவாக மார்ச்-23ஆம் நாள் 2020 இல் தமிழக அரசு விடுமுறை அறிவித்தமை குறிப்பிடத்தக்கது.

மேற்கோள்கள்
-----------

1. ↑
2. ↑

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***சுவாமி சகஜானந்தா*** |

* ஒரு தாழ்த்தப்பட்ட இந்துவின் இந்துத்துவக் குரல்
**நான்மணிமாலை** என்பது தமிழில் உள்ள 90 பிரபந்த வகைகளுள் ஒன்று. அந்தாதியாக நாற்பது செய்யுள்களில் அமையும் இப் பிரபந்த வகையில் வெண்பா, கலித்துறை, அகவல், விருத்தம் என்னும் பாடல் வகைகள் மாறி மாறி அமைந்து வரும். இவ்வாறு நான்கு பா வகைகள் மாலை போல் கோர்வையாக அமைவதாலேயே இது நான்மணிமாலை எனப்படுகின்றது.

எடுத்துக்காட்டு
---------------

சுப்பிரமணிய பாரதியார் பாடிய விநாயகர் நான்மணிமாலையில் இருந்து முதல் நான்கு பாடல்களும், ஐந்தாம் பாடலின் பகுதிகளும் எடுத்துக் காட்டாகத் தரப்பட்டுள்ளன. முதல் பாடல் முடியும் சொல்லில் இரண்டாம் பாடல் தொடங்குவதையும் அவ்வாறே இரண்டாம், மூன்றாம், நான்காம் பாடல் முடியும் சொற்களில் மூன்றாம், நான்காம், ஐந்தாம் பாடல்கள் தொடங்குவதையும் காணலாம். முதல் நான்கு பாடல்களும் வெண்பா, கலித்துறை, விருத்தம், அகவல் ஆகிய செய்யுள் வடிவில் அமைந்திருப்பதையும், ஐந்தாம் பாடல் மீண்டும் வெண்பாவாக அமைந்துள்ளதையும் காணலாம்.

### விநாயகர் நான்மணிமாலை

**வெண்பா**

சக்திபெறும் பாவாணர் சாற்றுபொருள் யாதெனினும்
சித்திபெறச் செய்வாக்கு வல்லமைக்கா - அத்தனே!
நின்றனுக்குக் காப்புரைப்பார் நின்மீது செய்யுநூல்
இன்றிதற்குங் காப்பு நீயே.

  

**கலித்துறை**

நீயே சரணம் நின தருளே சரணஞ் சரணம்
நாயேன் பலபிழை செய்து களைத்துனை நாடிவந்தேன்
வாயே திறவாத மௌனத் திருந்துன் மலரடிக்குத்
தீயே நிகர்த்தொளி வீசுந் தமிழ்க்கவி செய்குவனே.

  

**விருத்தம்**

செய்யுந்தொழிலுன் தொழிலே காண்;
சீர்பெற்றிட நீ யருள் செய்வாய்,
வையந் தனையும் வெளியினையும்
வானத்தையு முன் படைத்தவனே!
ஐயா, நான் முகப் பிரமா,
யானைமுகனே, வாணிதனைக்
கையாலணைத்துக் காப்பவனே,

  

**அகவல்**

கற்பக விநாயகக் கடவுளே, போற்றி!
சிற்பர மோனத் தேவன் வாழ்க!
வாரண முகத்தான் மலர்த்தாள் வெல்க!
ஆரண முகத்தான் அருட்பதம் வெல்க!
படைப்பபுக் கிறையவன் பண்ணவர் நாயகன்
இந்திர குரு என திதயத் தொளிர்வான்
சந்திரமவுலித் தலைவன் மைந்தன்
கணபதி தாளைக் கருத்திடை வைப்போம்;
குணமதிற் பல வாம்; கூறக் கேளீர்;
உட்செவி திறக்கும்; அகக்கண் ஒளிதரும்;
அக்கினி தோன்றும்; ஆண்மை வலியுறும்;
திக்கெல்லாம் வென்று ஜயக்கொடி நாட்டலாம்
கட்செவி தன்னைக் கையிலே எடுக்கலாம்;
விடத்தையும் நோவையும் வெம்பகை யதனையும்
துச்ச மென்றெண்ணித் துயரிலா திங்கு
நிச்சலும் வாழ்ந்து நிலை பெற்றோங்கலாம்;
அச்சம் தீரும்; அமுதம் விளையும்;
வித்தை வளரும்; வேள்வி யோங்கும்;
அமரத் தன்மையு மெய்தவும்
இங்கு நாம் பெறலாம்; இ·துணர் வீரே.

  

**வெண்பா**

உணர்வீர், உணர்வீர் உலகத்தீரிங்குப்
புணர்வீர் அமரருறும் போகம் - கணபதியைப்
..............

நான்மணிமாலைகள் சில
------------------

* கதிரை நான்மணிமாலை - நெ. வை. செல்லையா (வண்ணார்பண்ணை, யாழ்ப்பாணம்)
* கந்தவனக்கடவை நான்மணிமாலை - சோமசுந்தரப் புலவர் (நவாலி, யாழ்ப்பாணம்)
* நல்லை நான்மணிமாலை - ச. சபாரத்தின முதலியார் (கொக்குவில், யாழ்ப்பாணம்)
* பாண்டித்துரைத்தேவர் நான்மணிமாலை - சிவசம்புப் புலவர் (உடுப்பிட்டி, யாழ்ப்பாணம்)
* புலோலி நான்மணிமாலை - சிவசம்புப் புலவர் (உடுப்பிட்டி, யாழ்ப்பாணம்)
* நால்வர் நான்மணிமாலை - சிவப்பிரகாச சுவாமிகள்
* கோயில் நான்மணிமாலை - பட்டினத்தார்
* விநாயகர் நான்மணிமாலை - சுப்பிரமணிய பாரதியார்
* திருவாரூர் நான்மணிமாலை -குமரகுருபரர்

உசாத்துணைகள்
------------

* சதாசிவம், ஆ. (தொகுப்பாசிரியர்), ஈழத்துத் தமிழ்க் கவிதைக் களஞ்சியம், சாகித்திய மண்டல வெளியீடு. கொழும்பு. 1966.
* குப்பன், நா. நால்வர் நான்மணிமாலை உரை ஆய்வு, தமிழ் மலர்ப் பதிப்பகம், சென்னை. 1994.
**தொன்னூல் விளக்கம்** என்பது ஒரு தமிழ் இலக்கண நூல். வீரமாமுனிவர் என அறியப்பட்டவரும், கான்சுடன்டைன் சோசப்பு பெசுக்கி (Costanzio Giuseppe Beschi) [1680-1746] என்னும் இயற்பெயர் கொண்டவருமான இத்தாலியப் பாதிரியார் இந்நூலை இயற்றினார். இது 1730 ஆம் ஆண்டில் எழுதப்பட்டு, 1838-ஆம் ஆண்டில் **புதுவை**யில் முதன்முறையாகப் பதிப்பிக்கப் பட்டது. ஐந்திலக்கணம் கூறும் இந்நூல் **ஐந்திலக்கணத் தொன்னூல் விளக்கம்** என்றும் குறிப்பிடப்படுவது உண்டு.

அமைப்பு
-------

இந்நூல் ஐந்து பிரிவுகளாகப் பிரிக்கப்பட்டுள்ளது. அவை:

1. எழுத்ததிகாரம்
2. சொல்லதிகாரம்
3. பொருளதிகாரம்
4. யாப்பதிகாரம்
5. அணியதிகாரம்

என்பனவாம். மொத்தம் 370 பாக்களால் ஆன இந்நூலின் எழுத்ததிகாரத்தில் 40 பாக்களும், சொல்லதிகாரத்தில் 102 பாக்களும், பொருளதிகாரத்தில் 58 பாடல்களும், யாப்பதிகாரத்தில் 100 பாடல்களும், அணியதிகாரத்தில் 70 பாடல்களும் உள்ளன

சிறப்பு
-------

1. எ,ஒ வடிவம் புள்ளியிட்டால் குறிலாகவும் இடாவிட்டால் நெடிலாகவும் வழங்குதல்.
2. கட்டளைக்கலிப்பா, சந்தவிருத்தம் ஆகியவற்றின் இலக்கணங்களைக் கூறல்.
3. அகத்திணை, புறத்திணைகளை ஒரே நூற்பாவில் தொகுத்துரைத்தல்.

உரை
---

இந்நூலுக்கு நூலாசிரியரே உரையும் எழுதியுள்ளார். இவ்வுரையில் பழந்தமிழ் நூல்களிலிருந்தும், தானே எழுதிய பிற நூல்களிலிருந்தும் எடுத்துக்காட்டுப் பாடல்களை ஆசிரியர் தருகிறார்.

குறிப்புகள்
-----------

1. ↑  இளங்குமரன், 2009. பக். 382.
2. ↑  இளங்குமரன், 2009. பக். 383.

பதிப்புகள்
----------

* தொன்னூல் விளக்கம், பதிப்பாசிரியர்: ச. வே. சுப்பிரமணியன், சென்னை, 1978
* ஐந்திலக்கணத் தொன்னூல் விளக்கம், கிறித்தவத் தமிழ்த் தொண்டர் கான்ஸ்டன்சியஸ் பெஸ்கி என்னும் வீரமாமுனிவர், கழக வெளியீடு, சென்னை, 1984 (முதற் பதிப்பு)

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
* நடராசா, எஃப். எக்சு. சி. (பதிப்பாசிரியர்), வீரமாமுனிவர் எழுதிய ஐந்திலக்கணத் தொன்னூல் விளக்கம் - மூலமும் உரையும் - எழுத்ததிகாரம், மட்டக்களப்பு. 1991.

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புகள்
---------------